ඉන්දියාවෙන් ගත වූ පැය 24 තුල නව කොරෝනා ආසාදිතයන් 46,164 ක් වාර්තා වී ඇති අතර, එය පෙර දිනයට වඩා සියයට 22 යි දශම 7 ක වර්ධනයක් බවයි ඉන්දීය සෞඛ්‍ය අමාත්‍යාංශය සඳහන් කළේ.එමෙන්ම, ඊයේ දිනයේ තවත් කොරෝනා මරණ 607 ක් වාර්තා වීමත් සමඟ එරට සමස්ත කොරෝනා මරණ සංඛ්‍යාව ද හාර ලක්ෂ 36,365 දක්වා ඉහළ ගියා.කෙසේ නමුත්, ඉන්දියාවේ කොරෝනා එන්නත්කරණය දැන් වේගවත් වී ඇති අතර, මේ වනවිට එන්නත් මාත්‍රා කෝටි 60 කට වැඩි සංඛ්‍යාවක් ලබාදී ඇති බවයි එරට සෞඛ්‍ය අමාත්‍යවරයා සඳහන් කළේ.ඒ අනුව, මේ වසර අවසන් වනවිට ජනගහනයෙන් සියයට 32 කට එන්නත් ලබාදිය හැකි බවට ඔහු විශ්වාසය පළ කළා.